**ОБРАЗАЦ**

|  |  |
| --- | --- |
| ИЗВЈЕШТАЈ О АНАЛИЗИ УТИЦАЈА ПРОПИСА ЗА ЛОКАЛНЕ САМОУПРАВЕ | |
| ПРЕДЛАГАЧ ПРОПИСА | Предсједник Општине Никшић  Дирекција за имовину  Секретаријат за уређење простора и заштиту животне средине |
| НАЗИВ ПРОПИСА | Одлука о измјени Одлуке о давању у закуп земљишта путем прикупљања понуда ради постављања привремених објеката у складу са Одлуком о доношењу програма привремених објеката на територији Општине Никшић |
| 1. Дефинисање проблема  - Навести законски односно стратешки или други основ за доношење прописа?  - Да ли се прописом утврђују сопствене надлежности или пренесени, односно повјерени послови локалне самоуправе?  - Које проблеме треба да ријеши предложени акт?  - Дали проблем има родну димензију? (има посебни утицај на жене)  - Који су узроци проблема?  - Које су посљедице проблема?  - Који су субјекти оштећени, на који начин и у којој мјери?  - Како би проблем еволуирао без промјене прописа (“статус qуо” опција)? | |
| * Правни основ за доношење ове одлуке је садржан у члану 39 ст. 1 и 2 и члана 40 став 1 Закона о државној имовини („Службени лист ЦГ“, бр. 21/09 и 40/11), члана 38 став 1 тачка 9 Закона о локалној самоуправи ( „Службени лист ЦГ“, бр. 2/18, 34/19, 38/20, 50/22 и 84/22), члана 4 став 1 и члана 29 Уредбе о продаји и давању у закуп ствари у државној имовини ( „Службени лист ЦГ“, број 44/10), члана 35 став 1 тачка 9 и члана 38 став 1 Статута општине Никшић („Службени лист ЦГ - Општински прописи“ број 31/18); * Ријеч је о сопственим надлежностима локалне самоуправе; * Предложеном измјеном Одлуке треба да се ријеши питање закупа земљишта за локације које нијесу предвиђене Програмом привремених објеката на територији Општине Никшић; * Проблем нема родну димензију; * Узрок проблема је тај што је доношењем Програма привремених објеката на територији Општине Никшић, престао основ за продужење закупа земљишта на локацијама дефинисаним Програмом, па се измјеном ове одлуке предлаже привремено рјешење; * Последица овог проблема је што се без доношења предложене измјене Одлуке не могу закључивати уговори о закупу са досадашњим закупцима земљишта који су уједно и власници привремених објеката на овом земљишту; * Оштећени субјекти су власници привремених објеката и Општина Никшић која губи знатан приход који убира по основу закупа; * У “статус qуо” опцији постојећи привремени објекти би се морали уклонити, чиме би њихови власници али и Општина Никшић изгубили приходе које остварују по овом основу. | |
| 2. Циљеви  - Који циљеви се постижу предложеним прописом?  - Да ли било који од циљева унапређује родну равноправност? | |
| * Циљ Одлуке је привремено рјешавање овог питања до доношења коначне одлуке; * Ниједан од циљева не унапређује родну равноправност. | |
| 3. Опције  - Зашто је пропис неопходан?  - Које су могуће опције за испуњавање циљева и рјешавање проблема? (увијек треба разматрати “статус qуо” опцију и препоручљиво је укључити и нерегулаторну опцију, осим ако постоји обавеза доношења предложеног прописа).  - Образложити преферирану опцију?(која је родна димензија те опције; како преферирана опција унапређује родну равноправност: статус жена и односе међу женама и мушкарцима?) | |
| * Доношење прописа је неопходно јер се продужењем трајања закупа за земљиште на којем се налазе привремени објекти који нијесу предвиђени Програмом привремених објеката на територији Општине Никшић пружа довољно времена за провођење законске процедуре да се ови објекти евентуално уврсте у измјене и допуне Програма. При томе треба узети у обзир и чињеницу да су закупци у највећем броју случајева у питању лица којима је обављање неке дјелатности у привременим објектима основни извор егзистенције. Закупци већ дуги низ година користе ове локације и Општини плаћају законом прописане таксе и накнаде, а Општина Никшић ће до момента привођења земљишта на којем се налазе ови објекти, приходовати одређена финансијска средства; * Мимо ове опције, Општина Никшић нема других опција да се ријеши овај проблем. | |
| 4. Анализа утицаја  - На кога ће и како ће највјероватније утицати рјешења у пропису - набројати позитивне и негативне утицаје, директне и индиректне?  - Које трошкове или уштеде ће примјена прописа изазвати грађанима и привреди (нарочито малим и средњим предузећима)?  - Да ли позитивне посљедице доношења прописа оправдавају трошкове које ће он створити?  - Да ли се прописом подржава стварање нових привредних субјеката на тржишту и тржишна конкуренција?  - Укључити процјену административних оптерећења и бизнис баријера. | |
| * Рјешења из предложене одлуке ће директно утицати на власнике привремених објеката који нијесу предвиђени Програмом привремених објеката на територији Општине Никшић. * Примјена прописа изазаваће трошкове власницима привремених објеката који нијесу предвиђени Програмом привремених објеката на територији Општине Никшић, у дијелу који се односи на плаћање закупа на земљишту на коме се објекти налазе; * Позитивне посљедице доношења прописа оправдавају трошкове које ће он створити из разлога што је висина закупа коју власници привремених објеката плаћају незнатна у односу на корист који имају од обављања дјелатности у истим, с обзиром да је у већини случајева ово основни извор егзистенције код ових лица; * Одлука подржава задржавање постојећих привредних субјеката а самим тим утиче на тржишну конкуренцију; * Одлуком се не стварају административна оптерећења и бизнис баријере. | |
| 5.Процјена фискалног утицаја  - Да ли је потребно обезбјеђење финансијских средстава из буџета локалних самоуправа односно буџета Црне Горе за имплементацију прописа и у ком износу?  - Да ли је обезбјеђење финансијских средстава једнократно, или током одређеног временског периода? Образложити.  - Да ли су неопходна финансијска средства обезбијеђена у буџету локалних самоуправа односно буџету Црне Горе за текућу фискалну годину, односно да ли су планирана у буџету за наредну фискалну годину?  - Да ли пропис утиче на висину прихода јединице локалне самоуправе односно прихода буџета Црне Горе и како ?  - Ко је потенцијални корисник буџета за имплементацију прописа (у којем проценту би корисници могли бити мушкарци, а у којем жене? Да ли имплементација буџета може бити узрок неравноправности између мушкараца и жена?) | |
| * Током имплементације рјешења из предложене одлуке, није потребно обезбјеђење финансијских средстава из буџета оптине Никшић за имплементацију прописа; * Нијесу неопходна финансијска средства обезбијеђена у буџету општине Никшић за текућу фискалну годину, односно нијесу планирана у буџету за наредну фискалну годину;Имлементацијом прописа ће се остварити приход за јединицу локалне самоуправе, у зависности од процијењене цијене закупа; * Имплементација буџета не може бити узрок неравноправности између мушкараца и жена. | |
| 6. Консултације заинтересованих страна  - Назначити да ли је коришћена екстерна експертска подршка и ако да, како.  - Назначити које су групе заинтересованих страна консултоване, у којој фази РИА процеса и како (јавне или циљане консултације).  - Да ли су представнице женских удружења биле укључене у консултације?  - Назначити главне резултате консултација, и који су предлози и сугестије заинтересованих страна прихваћени односно нијесу прихваћени. Образложити. | |
| * Током израде предложеног прописа није коришћена експертска подршка нити су вршене консултације; * Представнице женских удружења нијесу биле укључене у консултације; | |
| 7. Мониторинг и евалуација  - Које су потенцијалне препреке за имплементацију прописа?  - Који су главни индикатори према којима ће се мјерити испуњење циљева?  - Ко ће бити задужен за спровођење мониторинга и евалуације примјене прописа? | |
| * Потенцијалне препреке за реализацију предложених рјешења из одлуке не постоје. * За спровођење мониторинга и евалуацију примјене прописа, у оквиру своје надлежности, биће задужен орган локалне управе надлежан за послове имовине и орган локалне управе надлежан за послове уређења простора. | |

**Датум и мјесто ДИРЕКТОР**

**Никшић, 21.09.2022. године Радосав Урошевић**

**СЕКРЕТАР**

**Ђорђије Манојловић**